****

# Disgrifiad Swydd

**Teitl Swydd:** Uwch Swyddog Prosiect, Datblygu Rhwydwaith

**Cyfeirnod:** SUS2764

**Cyflog**: £27, 255 y flwyddyn

**Oriau:** 37.5awr yr wythnos

**Cytundeb:** Cyfnod penodol hyd 30 Medi 2020 (gydag estyniad yn amodol ar gael ei ariannu)

**Lleoliad:** Sustrans, 123 Stryd Bute, Caerdydd CF10 5AE

**Diben y Swydd:**

Datblygu, rheoli a gweithredu rhaglenni datblygu rhwydwaith penodol yn Ne Cymru. Bydd hyn yn cynnwys cydlynu a rheoli gweithgareddau presennol, datblygu cyfleoedd a phrosiectau newydd, yn cynnwys ceisiadau ar gyfer cyllid ychwanegol, a gweithio mewn partneriaeth agos ag awdurdodau lleol a staff Sustrans.

Bydd y swydd hefyd yn gyfrifol am sicrhau defnydd gweithdrefnau safonol ac arfer gorau, gan helpu i ehangu’r rhwydwaith i gyflawni Cynllun Gweithredol Sustrans Cymru.

**Dimensiynau’r Swydd:**

Gweithredu a datblygu Rhaglenni yng Nghymru, yn cynnwys gosod a rheoli cyllidebau rhaglenni, yn unol â Chynllun Gweithredu ac Uwch Gynllun Sustrans Cymru. Bydd deiliad y swydd hefyd yn chwilio am gyllid o ffynonellau ychwanegol ac yn rheolwr llinell ar unrhyw swyddogion ychwanegol. Bydd deiliad y swydd hefyd yn gweithio mewn partneriaeth ag aelodau eraill o staff Sustrans Cymru a’r Tîm Cefnogi Canolog, a bydd yn gyfrifol am rannu arfer da gyda staff arall Sustrans.

**Safle yn y strwythur sefydliadol:**

Bydd deiliad y swydd yn rhan o’r tîm Amgylchedd Adeiledig yng Nghymru ac yn adrodd i’r Rheolwr Rhaglen, Dylunio Cydweithredol, sydd wedi’i leoli yng Nghaerdydd. Bydd deiliad y swydd hefyd yn gweithio’n agos gyda’r tîm Amgylchedd Adeiledig, yn enwedig y Pennaeth Amgylchedd Adeiledig a’r Rheolwyr Datblygu Rhwydwaith.

**Cysylltiadau Allweddol:**

Mewnol: Dirprwy Gyfarwyddwr Dros Dro, Sustrans Cymru

Pennaeth Amgylchedd Adeiledig, Sustrans Cymru

Pennaeth Darparu a Phartneriaethau, Sustrans Cymru

Swyddog(ion) Prosiect Rhaglenni / Gwirfoddolwyr, Sustrans Cymru

Rheolwr Tir a Chynnal a Chadw, Sustrans Cymru

Rheolwyr Datblygu Rhwydwaith, Sustrans Cymru

Rheolwr Mapio GIS (Bryste)

Swyddog Marchnata a Chyfathrebu, Sustrans Cymru

Staff arall Sustrans yn rhanbarthol ac yn y brif swyddfa

Allanol: Trafnidiaeth Cymru / Llywodraeth Cymru

Awdurdodau lleol a sefydliadau partner

Grwpiau cymunedol

Cyllidwyr

Y cyhoedd

**Cyfrifoldebau allweddol:**

Arolygu gweithrediad gweithgareddau craidd ledled Cymru:

* + 1. Datblygu a rheoli rhaglenni datblygu rhwydwaith penodol yng Nghymru, yn cynnwys gosod a chyflawni amcanion strategol a gosod a rheoli cyllidebau prosiect hanfodol.
    2. Cyflawni elfennau penodol o bortffolio prosiect sy’n datblygu gan weithio gyda phartneriaid allanol, yn enwedig awdurdodau lleol, yn cynnwys prosiectau sy’n rhan o fentrau strategol Llwybrau i Bawb a Dinasoedd a Threfi Addas i Bawb Sustrans.
    3. Ymgymryd â darparu prosiectau yn cynnwys astudiaethau dichonoldeb, dylunio cysyniadol, ymgysylltu a mapio cymunedol mewn cydweithrediad â thimau ac adnoddau eraill o fewn Sustrans.
    4. Cynhyrchu, cynnal a hyrwyddo rhaglenni gyda chefnogaeth staff arall Sustrans, gan amserlennu’r holl weithgareddau i gyrraedd targedau’r rhaglenni.
    5. Gweithio gyda chydweithwyr yn y tîm Amgylchedd Adeiledig, yn enwedig Rheolwyr Tir a Chynnal a Chadw a Rheolwyr Ardal ar gynnal a chadw llwybrau, amserlenni cynnal a chadw, monitro llwybrau, archwilio arwyddion a rhwystrau mynediad.
    6. Cynorthwyo gyda datblygu cyfleoedd gwirfoddoli o fewn rhaglenni Sustrans.
    7. Sicrhau bod rheolaeth cofnodi a rheoli gwybodaeth ar waith a bod y gronfa ddata’n cydymffurfio â gofynion diogelu data.
    8. Casglu data perfformiad ar gyfer Uwch Dîm Rheoli Cymru, yn cynnwys cyswllt gydag Uned Ymchwil a Monitro Sustrans i sicrhau bod systemau monitro addas yn cael eu rhoi ar waith i gofnodi ac adrodd ar weithgareddau.
    9. Cysylltu â chydlynwyr rhaglenni eraill Sustrans a staff Sustrans a chyfrannu at ddatblygu polisi yn y Deyrnas Unedig.
    10. Cyfrannu at adnoddau a gynhyrchir yn ganolog, yn cynnwys deunyddiau cyhoeddusrwydd a hyrwyddo ar gyfer y Deyrnas Unedig gyfan.
    11. Sicrhau llif o gyfathrebu cyhoeddus rheolaidd o ansawdd dda, yn enwedig ar y cyfryngau cymdeithasol, i godi proffil gwasanaethau Sustrans yng Nghymru.

Rheoli datblygiad ac ehangiad rhaglenni Sustrans yng Nghymru:

1. Helpu i ddatblygu ceisiadau am arian i sicrhau ehangiad rhaglenni yng Nghymru, yn dilyn y blaenoriaethau a osodwyd yn Uwch Gynllun Sustrans Cymru dan arweiniad yr Uwch Dîm Rheoli.
2. Cysylltu â’r tîm Datblygu Busnes, i reoli’r rhan y maent yn ei chwarae mewn ceisiadau am gyllid
3. Cadw cyswllt â staff yng Nghymru er mwyn deall y cyfleoedd ar gyfer datblygu rhaglenni, e.e. cefnogi Awdurdodau Lleol gyda’u gweithgareddau sy’n gysylltiedig â’r Ddeddf Teithio Llesol
4. Rheoli’r holl ohebiaeth ac ymholiadau gan gyllidwyr presennol a darpar gyllidwyr, yn cynnwys datblygu adroddiadau o ansawdd dda, sy’n cwrdd â’r gofynion a osodwyd gan gyllidwyr.

**Amodau Gwaith:**

Bydd deiliad y swydd wedi’i leoli yn swyddfeydd Sustrans Cymru yng Nghaerdydd, ond gall bod galw am deithio ledled De Cymru. Gall bod angen gweithio gyda’r nos ac ar y penwythnos ac, yn achlysurol, aros oddi cartref dros nos. Dylid teithio gan ddefnyddio dulliau cynaliadwy, yn cynnwys defnyddio beic ar gyfer teithiau byrion pan fo’n ymarferol.

**Nodyn Arbennig**

Nid yw’r disgrifiad swydd hwn yn llunio rhan o’r contract cyflogaeth, ond mae’n dangos sut y dylid perfformio’r contract. Gall y disgrifiad swydd newid yng ngoleuni profiad ac mewn ymgynghoriad â deiliad y swydd.

Crëwyd gan: Ddirprwy Gyfarwyddwr Dros Dro, Cymru

Dyddiad: Awst 2019**Uwch Reolwr Prosiect, Rhaglenni, Sustrans Cymru (SUS2764)**

**Manyleb y person**

|  |  |
| --- | --- |
| **Meini Prawf** | **Hanfodol** |
| Cymwysterau, addysg a hyfforddiant | Addysg i lefel gradd neu gyfatebol |
| Profiad | Profiad profedig o ddatblygu a gweithredu’n llwyddiannus ar brosiectau/rhaglenni trafnidiaeth  Profiad o osod/rheoli cyllidebau  Profiad o weithio’n llwyddiannus mewn partneriaeth â grwpiau statudol a chymunedol/gwirfoddol  Profiad o gyflenwi astudiaethau dichonoldeb ac adroddiadau eraill dan gontract i gleientiaid |
| Sgiliau a galluoedd | Sgiliau trefnu rhagorol a phrofiad o amserlennu gweithgareddau prosiectau  Sgiliau cyfathrebu ysgrifenedig a llafar rhagorol, yn cynnwys sgiliau cyflwyno  Gallu gweithio’n annibynnol a gweithio o bell, bod yn hyderus wrth wneud penderfyniadau allweddol, a blaenoriaethu eich llwyth gwaith eich hunan  Sgiliau rhyngbersonol cadarn a meddu ar y gallu a’r brwdfrydedd i arwain a symbylu eraill, wrth weithio’n gydweithredol ac yn effeithiol mewn tîm  Gallu meithrin perthynas gyda chyllidwyr, partneriaid prosiect, cefnogwyr a’r cyhoedd  Gweithio mewn partneriaeth ag awdurdodau lleol, sefydliadau anllywodraethol a/neu brosiectau cymunedol lleol  Trefnus ac effeithlon, gyda sgiliau rheoli amser effeithiol a’r gallu i gynllunio, blaenoriaethu a gweithio i amserlenni tynn  Gallu canfod a negodi cyfleoedd am gyllid  Lefel uchel o lythrennedd TG |
| Gwybodaeth | Gwybodaeth am faterion amgylcheddol neu drafnidiaeth gynaliadwy ac amrywiaeth o weithgareddau a chyfleoedd  Gwybodaeth o Ddeddf Teithio Llesol (Cymru) 2013 a Deddf Llesiant Cenedlaethau’r Dyfodol (2016)  Gwybodaeth o’r egwyddorion dylunio bras ar gyfer isadeiledd sy’n gysylltiedig â Theithio Llesol |
| Arall | Ymroddedig i werthoedd Sustrans a hyrwyddo trafnidiaeth gynaliadwy  Ymroddiad i a ffocws ar gyflawni canlyniadau  Meddylfryd cadarnhaol a dymunol |

|  |  |
| --- | --- |
| **Meini Prawf** | **Dymunol** |
| Profiad | Profiad penodol o ddarparu prosiectau sy’n gysylltiedig â darparu prosiectau sy’n gysylltiedig â theithio llesol  Profiad o ddefnyddio adnoddau GIS a meddalwedd mapio  Profiad o negodi a chaffael tir |
| Gwybodaeth | Gweithio gyda grwpiau a phoblogaethau lleiafrifol a grwpiau a dangynrychiolir  Gwybodaeth weithredol o feddalwedd CAD/dylunio trefol, fel AutoCAD, Sketchup ayyb  Dealltwriaeth o bolisi trafnidiaeth gynaliadwy yng Nghymru |
| Sgiliau a medrau | Gallu siarad Cymraeg neu fod yn barod i ddysgu |